אודילון קוסונו

קוואקו אודילון דורז'לס קוסונו (בצרפתית: Kouakou Odilon Dorgeless Kossounou; נולד ב-4 בינואר 2001 באביג'אן שבחוף השנהב) הוא כדורגלן איווארי המשחק בעמדת הבלם בקבוצת אטאלנטה בהשאלה מבאייר לברקוזן מהבונדסליגה ובנבחרת חוף השנהב. קוסונו החל לשחק כדורגל באקדמיה של מימוסאס באביג'אן, עיר הולדתו. בשנת 2016 הוזמן לראשונה להתאמן בהמארבי מליגת העל השוודית, ובמהלך השנים הגיע להתאמן עם המועדון מספר פעמים. ב-11 בינואר 2019 חתם קוסונו על חוזה לארבע עונות בהמארבי מליגת העל השוודית. ב-18 בפברואר הוא ערך את הופעת הבכורה שלו במועדון, בניצחון 0–3 על ורברג במסגרת הגביע השוודי. ב-1 באפריל הוא ערך את הופעת הבכורה שלו בליגה במדי המועדון, בתיקו 1-1 נגד אלפסבורג במסגרת המחזור הראשון בליגה לעונת 2019. בסך הכל ערך קוסונו תשע הופעות ליגה במועדון. ב-1 ביולי 2019 חתם קוסונו בקלאב ברוז' מליגת העל הבלגית. ב-25 בספטמבר ערך את הופעת הבכורה שלו במועדון, בניצחון 0–3 על פרנקס בוריינס במסגרת הגביע הבלגי. ב-18 באוקטובר ערך את הופעת הבכורה שלו בליגה, בניצחון 0–1 על מוסקרון במסגרת המחזור ה-11 לעונת 2019/2020. בעונה זו, שהסתיימה מוקדם מהצפוי בשל מגפת הקורונה בבלגיה, ערך קוסונו שבע הופעות ליגה, וזכה באליפות בלגיה יחד עם המועדון. ב-17 בינואר 2021 הבקיע קוסונו את שער הבכורה שלו בקריירה, בניצחון 0–3 על בירסחוט במסגרת המחזור ה-20 בליגה לעונת 2020/2021. בעונתו השנייה במועדון, בה זכתה קלאב ברוז' באליפות בלגיה פעם נוספת, ערך קוסונו 33 הופעות ליגה. ב-17 ביולי 2021 שיחק קוסונו 90 דקות בניצחון 2–3 על ראסינג גנק במסגרת הסופר קאפ הבלגי. ב-22 ביולי 2021 חתם קוסונו על חוזה לחמש עונות בבאייר לברקוזן מהבונדסליגה, ששילמה עבורו 23 מיליון אירו. ב-7 באוגוסט ערך את הופעת הבכורה שלו במועדון, בניצחון 0–3 על לוקומוטיב לייפציג במסגרת הסיבוב הראשון של הגביע הגרמני. ב-14 באוגוסט ערך את הופעת הבכורה שלו בליגה, בתיקו 1-1 נגד אוניון ברלין במסגרת המחזור הראשון בליגה לעונת 2021/2022. ב-28 באוגוסט 2024 הושאל אל אטאלנטה. ב-8 באוקטובר 2020 ערך קוסונו את הופעת הבכורה שלו בנבחרת חוף השנהב, בתיקו 1-1 נגד נבחרת בלגיה במשחק ידידות. נכלל בסגל נבחרת חוף השנהב לטורניר גביע אפריקה לאומות 2021 שם הודחו בשלב הבתים. נכלל בסגל נבחרת חוף השנהב לטורניר גביע אפריקה לאומות 2023, הטורניר שנערך בביתם ובו זכו זכייה שלישית בתולדותיהם בטורניר עם ניצחון 2-1 בגמר על נבחרת ניגריה. קלאב ברוז' אליפות בלגיה: 2019/2020, 2020/2021 הסופר קאפ הבלגי: 2021 באייר לברקוזן בונדסליגה: 2023/24 הגביע הגרמני: 2023/24 חוף השנהב אליפות אפריקה: 2023 מדיה וקבצים בנושא אודילון קוסונו בוויקישיתוף אודילון קוסונו, באתר Transfermarkt אודילון קוסונו, באתר Soccerway אודילון קוסונו, באתר WorldFootball.net אודילון קוסונו, באתר National Football Teams אודילון קוסונו, באתר FootballDatabase.eu אודילון קוסונו, באתר ESPN Duo från Elfenbenskusten besöker Hammarby באתר הרשמי של המארבי, 10 באפריל 2017 (בשוודית) Odilon och "Rooney" tillbaka i Hammarby באתר הרשמי של המארבי, 7 בינואר 2018 (בשוודית) Kossounou Odilon tillbaka i träning med Hammarby באתר הרשמי של המארבי, 22 ביולי 2018 (בשוודית) Odilon: En dröm att komma till Hammarby באתר הרשמי של המארבי, 11 בינואר 2019 (בשוודית) Kossounou Odilon på plats – avtalet påskrivet באתר הרשמי של המארבי, 11 בינואר 2019 (בשוודית) Smakstart med sagoslut i cuppremiären באתר הרשמי של המארבי, 19 בפברואר 2019 (בשוודית) Dennis and Tau’s Club Brugge declared Belgian champions באתר Goal, ‏ 15 במאי 2020 (באנגלית) BAYER 04 SIGN IVORIAN INTERNATIONAL KOSSOUNOU באתר הרשמי של באייר לברקוזן, 22 ביולי 2021 (באנגלית) LA LISTE באתר הרשמי של פדרציית הכדורגל האיבוארית, 28 בדצמבר 2023 (בצרפתית)